A szakdolgozat formai és tartalmi követelményei, 2022/2023-as tanév

**Szociológia BA, Szociális munka BA**

**Formai követelmények, könyvészet, a dolgozat szerkezete**

**Formai követelmények**

* Terjedelem: legkevesebb 40 oldal (kivéve könyvészet, jegyzékek, függelék, melléklet - pl. kérdőív vagy interjúvázlat)
* Formátum: A4
* Margók: mindenütt 2 cm
* Betűtípus: Times New Roman
* Betűméret: 12 pt
* Sorköz: 1,5-ös (150%)
* A fejezetek a tudományos dolgozatokban megszokott számozást követik (első szint római vagy arab, a többi arab szám) például: I. rész címe, I.1. fejezet, I.1.1. alfejezet, I.1.2. alfejezet, I.2. fejezet
* Az illusztrációk, diagramok, táblázatok számozása és címmel (felirattal) való ellátása kötelező, ezek jegyzéke a dolgozat végén szerepel.

**Könyvészeti hivatkozások**

A szakdolgozat szövegközi hivatkozásait és bibliográfiáját az APA stílus szerint kell elkészíteni. Kérjük, hogy erre vonatkozóan konzultálja az alábbi forrásokat:

* [A Partiumi Egyetemi Szemle közlési feltételei](https://www.partium.ro/148063/pesz-kozlesi-feltetelek.pdf)
* [Az APA stílus hivatalos oldala](https://apastyle.apa.org/)

Az APA stílus használatát megkönnyíti a hivatkozáskezelő szoftverek használata, pl. [Zotero](https://www.zotero.org/), [Mendeley](https://www.mendeley.com/)

**A dolgozat szerkezete**

* A fedőlap tartalmazza az egyetem, a kar és a tanszék megnevezését, a dolgozat típusát, a jelentkező nevét, a vezető tanár nevét és a védés évét.
* Magyar nyelvű kivonat (2-2500 karakter/leütés)
* Román nyelvű kivonat (2-2500 karakter/leütés)
* Angol nyelvű kivonat (2-2500 karakter/leütés)
* Tartalomjegyzék
* Bevezető
* Elméleti rész: a könyvészet, jegyzékek, függelékek nélküli dolgozat 30-35%-a
* A kutatás módszertana: A kutatás módszertanának részletes bemutatása (mennyiségi/minőségi és az alkalmazott módszerek, mintavétel, reprezentativitás, kutatási kérdések, magyarázó kutatás esetében hipotézisek stb.), a könyvészet, jegyzékek, függelékek nélküli dolgozat 10-15%-a
* Kutatási eredemények: a kutatási rész/eredmények bemutatása, a dolgozat legnagyobb terjedelmű fejezete, a könyvészet, jegyzékek, függelékek nélküli dolgozat 50-60%-a
  + Az eredmények bemutatása strukturált formában (alcímek)
  + Hipotézisek ellenőrzése (amennyiben vannak)
* Következtetések és javaslatok
* Könyvészet
* Ábrák jegyzéke, táblázatok jegyzéke
* Függelék (kérdőív, interjúvázlat stb.)